
Hebrea lingvo 


La hebrea lingvo (hebree: nnni/, ivrit [ivJ?IT]) estas 
okcidenta semida lingvo el la Afrikazia lingvaro, nome la 
antikva lingvo de la hebreoj aŭ izraelidoj en la Biblio, 
kvankam la lingvo mem ne estas aludita per la nomo Hebrea 
en la Tanaĥo/^ La plej fruaj ekzemploj de verkita pra- 
hebrea datas el la lOa jarcento a.K.^ Ĝi estas la komuna 
lingvo de la judoj, kaj nuntempe oficiala lingvo en Israelo. 
Entute kaj nuntempe, la hebrea estas parolata de totalo de 9 
milionoj da personoj tutmonde.® 

Oni kredas ke iam inter la jaroj 200 kaj 400 de nia erao en la 
sekvoj de la Bar-Koĥba-ribelo, ĝi iom post iom ĉesis esti 
lingvo parolata, dum en la regiono la aramea kaj je malpli 
etendo la greka estis jam en uzado kiel internaciaj lingvoj, 
ĉefe inter elitoj kaj enmigrantoj.ĥO. La hebrea tamen 
restadis, dum la tuta historio, la ĉefa skriblingvo de la judoj, 
ne sole por religio kaj studado, sed ankaŭ por ĉiutagaj 
dokumentoj, interjuda komerco, literaturo, filozofio, 
medicino kaj scienco. La Jud-Germana kaj poste la 
orienteŭropa movado de la "Haskala" ĝin modernigis kaj 
preparis por laika uzo. La moderna nacia movado 
(cionismo) ĝin revigligis kiel verkitan kaj parolatan lingvon 
en Otomana Palestino en la du lastaj jardekoj de la 19-a 
jarcento. La Brita Mandato de Palestino rekonis la hebrean 
kiel unu el la tri oficialaj lingvoj de la nova ŝtato (nome la 
angla , la araba kaj la hebrea). La hebre-parolanta 
komunumo en Palestino rapide kreskis kaj jam post la unua 
mondmilito, ekde la jaroj 1920-aj, la hebrea fariĝis la ĉefa 
lingvo, skribe kaj parole, de la juda komunumo. Ĝi nature 
fariĝis la ĉefa lingvo de la nova ŝtato Israelo en 1948. 
Hodiaŭ ĝi estas la ĉefa lingvo de ĉirkaŭ 5 milionoj da 
israelaj judoj kaj almenaŭ la dua lingvo de unu miliono da 
israelaj araboj. Laŭ Etnologiisto, ĉirkaŭ 1998, la hebrea estis 
iĝanta la lingvo de 5 milionoj da personoj tutmonde.^ 
Usono estis la dua plej granda hebreparolanta loĝantaro, kun 
220,000 fluaj parolantoj,^ ĉefe el Israelo. 


La moderna hebrea estas unu el la du oficialaj lingvoj de Israelo (dum la 
alia estas la moderna normiga araba), dum antaŭmoderna hebrea estas 
uzata por preĝado aŭ studado en Judaj komunumoj ĉirkaŭ la tuta mondo 
nuntempe. Antikva hebrea estas ankaŭ la liturgia lingvo de Samarianoj, 
dum la moderna hebrea aŭ la araba estas ties gepatra lingvo. Kiel fremda 
lingvo, ĝi estas studata ĉefe de Judoj kaj studentoj de Judismo kaj de 
Israelo, kaj de arkeologoj kaj de lingvistoj specializiĝantaj en Mezoriento 
kaj ties civilizacioj, same kiel de teologoj en kristanaj seminarioj. 

Trajtoj 



Hebreaj, Arabaj kaj Anglaj multlingvaj signaloj en Israela 
ŝoseo. 

Hebrea skribaĵo uzata por verkado 
de Toraha rulaĵo. Notu ornamajn 
"kronojn" super la pintoj de kelkaj 
literoj. 


Pli detalaj informoj troveblas en artikolo Hebrea 
alfabeto. 


Raŝia skribmaniero. 


La hebrea estas skribata per la hebrea alfabeto, kiu 
devenas de la internacia aramea alfabeto, kies origino 
estas la hebrea-fenica antikva alfabeto, uzata de ĉiuj 
variantoj de la hebrea-fenica lingvo kaj ankaŭ la origino 
de la greka, etruska kaj latina alfabetoj. Tiu malnova 
hebrea-fenica alfabeto tamen ne malaperis komplete ĝis 
la ribelo kontraŭ la romanoj en 125 kaj la Bar-Koĥba-ribelo. La nova 
hebrea alfabeto ankaŭ estis uzata por skribi multajn aliajn "judajn" 
lingvojn, kiel la jud-germanan, la jud-hispanan, la jud-araban, la jud- 
persan, la jud-ĉeĥan, ktp. 

Kodekso de Aleppo: lOa-jarcenta 
Hebrea Biblio kun Masoreta 
interpunkcio (Joŝua 1:1). 


La hebrea alfabeto konsistas ĉefe el konsonantoj, sed eblas aldoni strekojn 
kaj punktojn por montri vokalojn, sed tio estas kutima nur en la vortaroj, 
en eldonoj de la Biblio, en libroj por infanoj kaj en poezio. Precipe en 
post-bibliaj verkoj, estas emo uzi kelkajn literojn ankaŭ kiel vokalojn. 

Hebreaj vortoj, kiel la vortoj de ĉiuj ŝemidaj lingvoj, baziĝas sur 
trikonsonantaj radikoj. Rilatajn ideojn eblas formi per aldono aŭ ellaso de 

prefiksoj kaj finaĵoj, kaj ŝanĝo de internaj vokaloj. Ekzemple, la vorto sefer signifas «libro». Ĝia radiko estas s-f-r, 
kaj per aldonoj al tiu radiko eblas formi sifrija («biblioteko»), sifrut («literaturo»), kaj sipur («rakonto»; la 
konsonantoj [f] kaj [p] estas unu sama fonemo en la hebrea). Oni legas hebreajn tekstojn de dekstro al maldekstro, 
kiel la arameajn kaj la arabajn. 


Akademio de la Hebrea Lingvo 

Pli detalaj informoj troveblas en artikolo Akademio de la Hebrea Lingvo. 


La Akademio de la Hebrea Lingvo (hebree, Jinnvn ]il iĴJl nMTTj7Nn, Ha'academia Lalashon Ha'ivrit), kreita 
laŭ leĝo de la Kneset de 1953 kiel la supera institucio por la hebrea lingvo, ĝi difinas la normigon de la gramatiko, 
la ortografio , la reguloj de la transkribado kaj hebreaj interpunkciaj diakritoj, bazitaj sur la historia evoluo de la 
lingvo. La Akademio konsistas el 23 membroj, inter ili lingvistoj, profesoroj de judaj studoj kaj bibliaj, kaj ankaŭ 
fakuloj en aliaj kampoj, poetoj, verkistoj, tradukistoj kaj aliaj. La decidoj de la Akademio pri lingvistiko, leksiko 
kaj idiomajo estas devigaj por ĉiuj oficialaj instancoj de Israelo. 












































Diversaj variantoj 


Biblia Hebrea (Hebree: JVNHj/n Jinnv Ivrit Miqra'it aŭ Nlf/nn \\VĴ1 
Leshon ha-Miqra), nomita ankaŭ Klasika Hebrea, estas arkaika formo de 
Hebrea, nome kanaana semida lingvo parolata de judoj en la Izraela 
Lando, iome okcidente de la rivero Jordano kaj oriente de la Mediteranea 
Maro. La termino "Hebrea" ne estis uzata por la lingvo de la Biblio/ 7 ^ kiu 
estis referencata kiel Kanaana aŭ Judaha,t 7 J sed la nomo estis uzata en 
tekstoj en Greka kaj Miŝna HebreaJ 7 ^ 

La Miŝna Hebrea estis parolata ĝis la dua jarcento a.K. 



Akademio de la Hebrea Lingvo. 


La aŝkenaza hebrea prononco aŭ aŝkenaza hebrea estas la prononca sistemo 
de liturgia uzado kaj studado de la hebrea, kiun tradicie preferis aŝkenazoj. Ĝi 
supervivas hodiaŭ kiel aparta religia dialekto ene de kelkaj partoj de la ĥareda 
komunumo, eĉ apud la moderna hebrea en Israelo, kvankam ĝia uzado inter 
neĥaredaj kaj neisraelanaj aŝkenazaj judoj draste malpliiĝis favore de la 
moderna hebrea prononco, kiu baziĝas sur la sefarda tradicio. 

La sefarda hebrea prononco estas la prononca sistemo por la antaŭmoderna 
hebrea lingvo, preferita de sefardoj (striktasence) por studado kaj preĝado. 
Ties fonologio influiĝis de kontaktaj lingvoj kiel la hispana, la judhispana 
(Ladino), la araba, la portugala kaj la moderna greka. 

La jemena hebrea prononco estis multe studata de lingvaj sciencistoj, multaj 
el kiuj opinias, ke ĝi retenas malnovajn fonetikajn kaj gramatikajn kvalitojn 
aliloke perditajn. Jemenaj parolantoj de la hebrea ricevis konsiderindan 
laŭdadon de lingvaj puristoj pro sia uzo de gramatikaj kvalitoj de la klasika 
hebrea. La tunizia rabeno kaj erudiciulo Meir Mazuz iam diris pri jemenanoj, 
ke ili estas bonaj gramatikistoj. 



Anglalingva gramatiko de la 
hebrea fare de Judah Monis, 
publikigita la unuan fojon en 
1735 por la lernantoj de 
Harvardo. 


Hebrea influo en Esperanto 


La uzo de la hebrea lingvo kiel lingvo de la Biblio kaŭzis, ke pluraj 
hebreaj etimoj estis adoptataj en la fontolingvoj de Esperanto (same kiel 
en multaj aliaj lingvoj), kaj de tie en Esperanto. Ekzemple: Javeo, 
Kabalo, Mesio, rabeno, Pasko, sabato, semidoj. 

Ofta eraro estas la senpensa transpreno de la angla traskribo de la 
hebreaj nomoj al Esperanto. Se la angla teksto skribas sh, tie plej 
verŝajne devas stari en Esperanto ŝ (ekzemple angle Sharon, en 
Esperanto Ŝaron). 

Multaj personaj nomoj de la okcidenta civilizo estas origine hebreaj : 
Davido, Johano, Jozefo, Lazaro, Miĥaelo, Raĥel ktp. 

Pluraj vortoj venis rekte el la hebrea : aŝkenazoj, gojo , koŝera, Pesaĥo, 
sefardoj, ŝabato. 

Bildaro 



Paĝo el lla-jarcenta aramea Targum, 
nome manuskripto de la Hebrea Biblio. 













































Folio de la hebrea La vokaloj (fonemoj) Dulingva Hebre- 
Pentateŭko (El. de moderna latina klavaro. 

20,1-5). (israela) Hebreo. 


Vidu ankaŭ 


■ Hebreisto 

■ Israelo 

■ Jida lingvo 

■ Judoj 


Notoj 


1. t En la Tanaĥo (Juda Biblio), la lingvo estis aludita kiel Jehudit "la lingvo de Judah" aŭ sapat 
kana‘an "la lingvo de Kanaano". "A History of the Hebrew Language". google.co.uk. [1] (https://boo 
ks.google.es/books?id=EZCgpaTgLmOC&pg^PAl&redir_esc=y#v=onepage&q&f=false) Alirita la 
2an de Februaro 2016. Rick Aschmann, “Hebrew” in Genesis [2] (http://aschmann.net/BibleChronol 
ogy/HebrewlnGenesis.pdf) Alirita la 2an de Februaro 2016. Postaj Helenismaj verkistoj kiaj Jozefo 
kaj la Evangelio de Johano uzis la terminon Hebraisti por aludi kaj al Hebreo kaj kaj al Arameo."A 
History of the Hebrew Language". google.co.uk. Samloke 

2. t "Mostancient Hebrew biblical inscription deciphered". Physorg.com. [3] (http://phys.org/news/201 
0-01-ancient-hebrew-biblical-inscription-deciphered.html) Alirita la 2an de Februaro 2016. 

3. t Nachman Gur, Behadrey Haredim. "Kometz Aleph - Au* How many Hebrew speakers are there in 
the world?". [4] (http://www.bhol.co.il/article_en. aspx?id=52405) Alirita la 2an de Februaro 2016. 

4. t "Se vi ne povus paroli la grekan ĉirkaŭ la tempon de la komenca kristanismo vi ne povus havi 
postenon. Vi ne povus havigi al vi bonan postenon, profesian laborpostenon. Vi devis koni la grekan 
aldone al vi propra lingvo. Kaj tiele vi venus al punkto kie Judoj... la Juda komunumo en onidiru 
Egipton kaj en grandaj urboj kiaj Aleksandrio vi ne konur Hebrean pli ol ili konas nur la Grekan. Kaj 
tiel vi bezonos Grekan version en la sinagogo." - Josheph Blankinsopp, Professor of Biblical 
Studies University of Notre Dame in A&E's Who Wrote the Bible 

5. t Moderna Hebrea ĉe Ethnologue (18a eld., 2015) Classical Hebrew (liturgical) at Ethnologue (18a 
eld., 2015), Samaria Hebrea (liturgia) ĉe Ethnologue (18a eld., 2015), Amonia (formortinta) ĉe 
Ethnologue (18a eld., 2015), Moabia (formortinta) ĉe Ethnologue (18a eld., 2015), Edomia 
(formortinta) ĉe Ethnologue (18a eld., 2015) 

6. t "Table 53. Languages Spoken At Home by Language: 2009 (http://www.census.gov/compendia/st 

atab/cats/population/ancestry_language_spoken_at_home.html)", The 2012 Statistical Abstract 
(U.S. Census Bureau), 

http://www.census.gov/compendia/statab/cats/population/ancestry_language_spoken_at_home.html, 

retrieved 2011-12-27 

7. t 7,0 7,1 7,2 The Biblical World, John Barton, Taylor & Francis, 2004, p7 (https://books.google.co.uk/ 
books?id=LtD4Xomh4XgC&pg=PA7#v=onepage&q&f=false) Quote: "lnterestingly, the term 
'Hebrew' (ibrit) is not used of the language in the biblical text" 

Eksteraj ligiloj 


■ Hebrea lingvo moderna (http://www.hebrew.ecott.ch/) Fonto de perinterretaj lerniloj pri la lingvo 

■ retejo de la akademio pri la hebrea lingvo (http://hebrew-academy.huji.ac.il) 

■ reta studejo pri la hebrea (http://foundationstone.com.au/HtmlSupport/FrameSupport/onlineHebrewT 

Elŝutita el "https://eo.wikipedia.org/w/index.php?title=Hebrea_lingvo&oldid=6977799" 


Ĉi tiu paĝo estis lastafoje redaktita je 11:58,11 jun. 2020. 

La teksto disponeblas laŭ la permesilo Kj^a Komunaĵo Atribuite-Samkondiĉe 3.0 Neadaptita; eble aldonaj kondiĉoj 
aplikeblas. Vidu la uzkondiĉojn por detaloj. 






